С П Р А В К А

за отразяване на постъпилите предложения, становища и коментари на членовете на Регионалния съвет за развитие на Южен централен регион от ниво 2 по проект на Интегрирана териториална стратегия за развитие на Южен централен регион от ниво 2

|  |  |  |  |  |
| --- | --- | --- | --- | --- |
| № | Администрация | Предложения, становища, коментари | Приема се/Не се приема | Мотиви |
| 1. | Министерство на финансите | Относно предложения за обсъждане Проект на Интегрираната териториална стратегия за развитие (ИТСР) на ЮЦР, принципно, Министерство на финансите не е против разработването й. Но е важно да се направи едно уточнение, тъй като в текста съществува формулировката: „Финансовите средства са оценени в следните направления:  и национално публично финансиране (републикански/централен бюджет, бюджети на общините, публични фондове);…“    Отбелязваме, че финансовите параметри, необходими за реализиране на Интегрираната  териториална стратегия, следва да са съобразени с параметрите на закона за бюджета за съответната финансова година и с параметрите на средносрочната бюджетна прогноза, приети в изпълнение на ЗПФ от Министерския съвет. Следователно, не трябва да се включват разходи и да се поемат неосигурени ангажименти за разходи и нови задължения за разходи, извън рамките на допустимите параметри, съгласно ЗПФ и ЗДБРБ за съответната година – 2022 г. и 2023 г. | Приема се. | Съгласно чл.11, ал.5 т.10 от Закона за регионалното развитие, ИТСР съдържа индикативен списък на важни за региона за планиране от ниво 2 проектни идеи с индикативни бюджети и оптимален график на изпълнение. Предложената обща финансова рамка е прогнозна и отразява **необходимия**, а не осигурения финансов ресурс, който е предпоставка за постигане на поставените стратегически приоритети и специфични цели. В този смисъл, доколкото изпълнението на ИТСР не е стартирало и идентифицираните нужди са с прогнозни финансови параметри, конкретните проектни идеи ще търсят различни източници на финансиране, вкл. и комбинирано финансиране, като държавният бюджет е посочен като една от възможностите за финансиране. Предвижда се при подаването на всяко конкретно проектно предложение по отворени процедури за финансиране да бъде разписан и източникът на неговото финансиране. В случай, че е необходимо финансиране от държавния бюджет отчитаме, че съответните заинтересовани страни ще е необходимо да се съобразят с изискванията за съобразяване със средносрочната бюджетна прогноза за съответния период. Финансовата рамка, предложена в ИТСР е и условие за мобилизиране на всички възможни източници на финансиране – средства от фондовете на Европейския съюз, национален и  общински бюджети, допълнителни ресурси от други източници – публични и частни. Тя е ориентирана към насочването на външните и вътрешните инвеститори към избраните приоритетни области, които ще получават публично финансиране и по този начин ще се  създаде по-благоприятна бизнес среда в съответните сектори. Следва да се има предвид, че общата сума на посочените финансови ресурси, включително по отделните цели и мерки, е индикативна и може да претърпи корекции в зависимост от възприетите подходи и степента на изпълнение на целите, промените в пазарните условия, необходимостта от гъвкаво управление и оптимизиране на предвидените средства. |
| 2. | Министерство на енергетиката | На стр.16 (стр.31 от pdf файла) в частта 2.2.1. **Природни условия и ресурси** , "Полезни изкопаеми", в края на последното изречение е изписано **"зоолит"**, а индустриалният минерал се нарича **"зеолит".** | Приема се. | Ще бъде отразено в текста. |
| 3. | Министерство на туризма | 1.В текста на документа e посочено е, че „новото предизвикателство COVID-19 ще наложи своят отпечатък по линия на бюджета на ЕС, националния бюджет и общинските бюджети поне в рамките на първите две години от новия програмен период“. Въпреки това използваните данни за извършване на целия анализ обхващат периода 2010 – 2017/2019 г., поради което не отразяват актуалната икономическа ситуация. Не са отчетени социално-икономическите последствия от настъпилата криза от пандемията, започналата през 2022 г. война в Украйна и последствията от нея в европейски и световен мащаб, повишаването на цените на горивата и др. Респективно, не е отчетено влиянието върху туризма, който е сериозно засегнат от последствията от посочените форсмажорни обстоятелства.  Предвид горепосоченото, при актуализация на документа следва да се вземат под внимание настъпилите форсмажорни обстоятелства, да се отчете влиянието им върху туристическия сектор като бъде извършен задълбочен анализ и се предвидят актуални мерки и проекти за преодоляване на негативните тенденции. | Приема се. | При извършването на актуализацията на ИТСР ще бъдат направени съответните актуализации във връзка с последиците от пандемията Ковид-19 и войната в Украйна. |
| 2.Изведените в Приложението към документа мерки/дейности се преповтарят за множество силни и слаби страни, идентифицирани в SWOT анализа. Считаме, че част от мерките/дейностите не са коректно ситуирани към дадени силни/слаби страни и следва да бъдат прецизирани, като останат релевантните такива без да се дублират.. Например, не считаме че мярката „Обозначаване на туристически обекти“ спомага за преодоляването на слаби страни „Достъпът до високоскоростен интернет е най-нисък за цялата страна с явно изразени териториални дисбаланси.“ както и за „Ограничено развита канализационна система и пречистване на отпадъчните води в област Кърджали.“. Считаме, че правилното формулиране на приоритетни мерки и дейности е от съществено значение за постигане на целите на ИТСР и измерване на постигнатите резултати. | Приема се | Ще бъде отразено в текста. |
| 3.В текста на ИТСР е отчетена важната роля на туризма в стопанската структура на Южен централен регион като е посочено следното: „Регионът разполага с 19,5 % от местата за настаняване, 9 % от леглата и формира 8 % от приходите от нощувки национален план“. Не е посочено към коя година са тези данни. С оглед актуалност на данните предлагаме следната корекция: „През 2021 г. регионът разполага с 22 % от местата за настаняване, 11 % от леглата и формира 10.9 % от приходите от нощувки национален план“. | Приема се | Ще бъде отразено в текста. |
| 4. В текста на документа са използвани понятията „посетителски туризъм“ и „почивен туризъм“ които не кореспондират с вече утвърдените в туристическата терминология. Предлагаме използваната терминология, касаеща туризма, да бъде съобразена с утвърдените термини за видовете туризъм, използвани в Националната стратегия за устойчиво развитие на туризма в Република България за периода 2014 – 2030 г. | Приема се | Ще бъде отразено в текста. |